Kategorikan teks berikut menjadi salah satu dari retorika berikut: narasi, persuasif, argumentatif, deskriptif, eksposisi.
Teks: Doel lagi kepengen bangat tau banyak hal, dari nyang penting, kek soal hewan, manusie, ato tumbuhan, ampe nyang kagak kepikiran ame keluargenye, kek soal sejarah rume nyang mereka tinggalin. Enyak ame Babeh denger pertanyaan Doel, ngelongo bae, tapi maklum, soalnye Doel baru umur 4 taon pas ntu, lagi penasaran-penasarannye. Babeh akhirnye ngajak die belonjor di ruang tenga. Dijelasin lah ame die, hal nyang bikin Doel penasaran enih. Katenye, dulu rume dan sekitaran rume laennye enih bekas kuburan. Komplek kuburan gituh lah. Tapi ude lame bangat, isinye kek noni-noni ame koko-koko Belande. Doel nyimaknye bari takut-takut enih, padahal, mah, Babeh lagi nahan tawe. Terus, gegare kuburannye ude lame, kondisinye jelek, akhirnye diratain, dah, ame developer perumahannye. Terus, dibangun, dah, rume-rume di sini. Selesai, kate Babeh. Doel dengernye malah pengen mewek gegara ketakutan. "Makanye, Doel kudu rajin-rajin ibadah biar kagak digangguin, ye," pesen Babeh. Doel, nyang pas ntu emang lagi suse disuru salat, langsung ngangguk-ngangguk nurut. "Siap, Beh!" Katenye.
Retorika:

narasi